open-index/open-wikipedia-markdown huggingface dataset:
Tümak

**Tümak** (*Oligoporus*) on *[[Dacryobolaceae]]* sugukonda kuuluv seeneperekond.

## Liike
Kõik liigi kaasa arvatud *[[Oligoporus romellii]]* on liigutatud perekonda *[[Postia]]*.

## Välislingid
*
Leonovo kalmistu

**Leonovo kalmistu** (vene keeles Леоновское кладбище) on kalmistu Moskvas Kirderingkonnas Rostokino rajoonis aadressil 1. projezd Leskova 8.

Leonovo kalmistu on rajatud 1920. aastal. Kalmistu on saanud nime omaaegse Leonovo küla järgi. Alates 1960. aastast asub kalmistu Moskva linna piires. Leonovo kalmistu territooriumil paikneb 1722. aastal ehitatud kirik. Kalmistu pindala on 2,3 hektarit.

## Maetuid
*Ivan Davõdov, riigitegelane
*Alfred Gorbatov, tehnikateadlane
*Viktor Leonov, mereväeluuraja
*Juri Mann, kirjandusteadlane
*Boriss Purišev, kirjandusteadlane
*Ilja Serov, sõjaväelendur
*Lev Turtšinski, kirjandusteadlane, bibliograaf ja bibliofiil

## Viited
Inimese mikrobioom

**Inimese mikrobioom** on organismide kogum, mis asustab inimkeha ja suhtleb sellega. See koosneb inimese kõikides mikrobiootades elavate mikroobide genoomide kogumikust. Inimese mikrobioom koosneb bakteritest, arhedest, viirustest ja eukarüootidest, mis elavad meie kehas ja väljaspool seda. Inimese keha koloniseerivaid mikroobe on vähemalt sama palju kui keha somaatilisi rakke ning need mikroobid sisaldavad kindlasti palju rohkem geene kui inimese genoom. Uuringutest on leitud, et iga inimese keharaku kohta leidub 1,3 bakterirakku. 

Mikrobioom mängib olulist rolli toitainete ja peremeesorganismi ainevahetuses, mõjutades seeläbi seedimist, imendumist ja energia salvestamist. Mikrobioom mõjutab inimese füsioloogiat nii tervise kui ka haiguste korral, aidates kaasa metaboolsete ja immuunfunktsioonide paranemisele või halvenemisele. Düsbiootiline mikrobioom varases eas võib kahjustada kõiki kasvuga seotud teid, mistõttu ebaküps mikrobioom ei suuda kaitsta soolebarjäärje. Lisaks võib mikrobioomi düsbioos kahjustada põhitoitainete, sealhulgas asendamatute aminohapete metabolismi, takistades seeläbi normaalset kasvu. Häiritud soolestiku mikrobioota koostis võib häirida kasvuhormoonide normaalset tootmist. Tõendid on näidanud, et alatoitumine varases eas võib häirida püsivalt soolestiku mikroobide metabolismi.

Inimese mikrobioom areneb pidevalt vastusena peremeesorganismist sõltuvatele teguritele nagu vanus, toitumine, elustiil, hormonaalsed muutused, päritud geenid ja põhihaigused. Inimese mikrobioomi koostise muutumine võib aga põhjustada eluohtlikke haigusi. Tasakaalustatud mikrobioom on tähtis on tervisliku seisundi säilitamiseks.

Inimese mikrobioomi suurim kontsentratsioon on leitud soolestikus. Seal leiduvad organismid on inimeste tervise säilitamise seisukohalt peamised tegijad. Uuringud on näidanud, et tervisega seotud probleemid võivad olla otseselt seotud soolestiku düsbiootilise flooraga. Samuti on düsbioosiga seostatud eluohtlikke terviseseisundeid alates vähist, südame-veresoonkonna haigustest, soolepõletikest ja antibiootikumiresistentsusest tingitud raskesti ravitavate bakteriaalsete infektsioonideni.

## Inimese mikrobioomi kujunemine

Inimese mikrobioomi kujunemine saab alguse eostudes ning kestab kõige aktiivsemalt kuni teise eluaastani, kuid jätkub ka täiskasvanueas. Esimese eluaasta jooksul koloniseerib lapse seedetrakti umbes 500–1000 liiki mikroobe.

Mikrobioomi arenedes mõjutatud mitme teguri poolt. Selle kujunemist võivad mõjutada sünniviis, õdede-vendade olemasolu, raseduse pikkus, sünnikaal, antibiootikumide kasutamine esimestel eluaastatel, karvaste lemmikloomade olemasolu leibkonnas ja toitumine.

## Vaata ka
* mikrobioom
* mikrobioota 

## Viited
Radio Nostalgia

**Radio Nostalgia** (Радио Ностальгия) on retroraadiojaam, mis edastab saateid Eestis DAB+ formaadis.

Radio Nostalgia muusikavalikus on rohkesti minevikuhitte. Peamiselt esitatakse 1980. aastate lõpu Nõukogude popmuusikat.

Ligi poole eetriajast esitatakse Raadio Nostalgias ka ülemaailmseid hitte.

Radio Nostalgia muusikabaasis on üle 6000 loo vene, ukraina, valgevene, inglise, itaalia, hispaania, prantsuse ja eesti keeles.

Raadiojaama asutaja ja tegevjuht on Maksim Milovanov.

## Viited
Berend von Rehbinder (1671–1729)

**Berend von Rehbinder** (ka **Berndt von Rebinder**; 1671–1729) oli Rootsi sõjaväelane ja vabahärra, kes osales Põhjasõjas.

## Elulugu
Berend von Rehbinder sündis 1671. aastal Soomes. Tema vanemad olid Rootsi sõjaväelane Bernhard von Rehbinder (1639–1705) ja Elisabeth Munck. 

Nooruses liitus ta Åbo ja Björneborgi ratsaväerügemendiga, kus sai 1689. aastal kapraliks ning 1690. aastal kornetiks. 1700. aastal oli ta leitnant. Ta osales Narva ning järgnevatel aastatel ka Erastvere ja Hummuli lahingutes.

Rehbinder osales Adam Ludwig Lewenhaupti armee koosseisus Lesnaja lahingus. Ta osales ka Poltava lahingus, mille järel ta venelaste kätte vangi langes. Vangistuses viibis ta algul Tobolskis ja hiljem Solikamskis.

Rehbinder naasis vangistusest 1722. aastal. Kahe aasta pärast läks ta sõjaväest ooberstleitnandina erru ning suri 1729. aastal.

## Isiklikku
Berend von Rehbinder abiellus 1690. aastatel Sofie Ingeborg Pistolkorsiga. Abielust sündisid Berndt Otto, Gustav Reinhold, Hedvig Sofia ja Christina Elisabeth von Rehbinder.

## Viited


## Kirjandus
* Lewenhaupt, A. ''Karl XII:s officerare. Biografiska anteckningar''. 1920. Lk 536.
Turvatool

## Algus
Turvatool on kasutuses laste autos sõidutamiseks.

## Turvatoolide grupid
Turvatoolid jaotatakse viieks grupiks. Esimene grupp on grupp 0. Selle grupi turvatoolid on mõeldud lastele kaaluga kuni 10 kilogrammi. Teine grupp on 0+. Selle grupi turvatoolid on mõeldud kuni 75 cm pikkusele ja kaalule kuni 13 kilogrammi. Kolmas grupp on grupp 1. Selle grupi turvatoolid on mõeldu  lastele kaaluga 9 kuni 18 kilogrammi ja pikkusele kuni 105 cm. Neljas grupp on grupp 2. Selle grupi turvatoolid on mõeldud kaaluga 15 kuni 25 kilogrammi ja pikkusele kuni 125 cm. Viimane grupp on grupp 3. Selle grupi turvatoolid on mõeldud lastel kaaluga 22 kuni 36 kilogrammi ja pikkusele kuni 150 cm.

## Turvatestid ja turvanõuded
Turvatoole turvatestitakse et, kontrollida kas turvatooli mudel vastab nõuetele. Kui mudel ei vasta nõuetele siis võetakse mudel müügilt ära. Testides antakse turvatoolidele erinevad hinnangud turvalisuse, ergonoomsuse, saasteainete sisalduse ja mudeli kättesaadavuse kohta. Hinnangud võivad varieeruda väga heast ebapiisavani.

## Viited
https://www.liikluskasvatus.ee/sites/default/files/uploads/2018/06/Lapse_ohutu_s6idutamine_A5_5mmbl.pdf
Juri Mann

**Juri Mann** (vene Юрий Владимирович Манн; 9. juuni 1929 Moskva – 4. veebruar 2022 Moskva) oli vene kirjandusteadlane, 19. sajandi vene kirjanduse spetsialist.

Juri Mann lõpetas M. V. Lomonossovi nimelise Moskva Riikliku Ülikooli filoloogiateaduskonna 1952. aastal. 1956–1961 oli ta ajakirja Sovetskaja literatura kriitikaosakonna juhataja. 1964. aastal kaitses ta kandidaadikraadi dissertatsiooniga "Творческий метод Белинского" ("Belinski loominguline meetod"). Filoloogiateduste doktorikraadi sai ta 1973. aastal dissertatsiooniga "Реализм Гоголя и проблемы гротеска" ("Gogoli realism ja groteski probleemid"). 1965–1991 töötas ta Maksim Gorki nimelises Maailmakirjanduse Instituudis. Alates 1991. aastast töötas ta Venemaa Riiklikus Humanitaarülikoolis, kus oli 1997. aastast professor. Juri Mann oli Nikolai Gogoli loomingu spetsialist.

Juri Mann on maetud Leonovo kalmistule. 

## Viited
Eesti suursaadik Venemaal

**Eesti suursaadik Venemaa Föderatsioonis** on Eesti volitatud suursaadik Venemaa Föderatsioonis. Suursaadik juhib Eesti Suursaatkonda Moskvas.

## Saadikud [[Nõukogude Venemaa]]l ja [[Nõukogude Liit|Nõukogude Liidus]]
* Tõnis Vares (1921–1922)
* Ado Birk (1922–1926)
* Heinrich Laretei (1926–1928)
* Julius Seljamaa (1928–1933)
* Karl Tofer (1933–1936)
* August Traksmaa (1936–1937)
* August Rei (1938–1940)

## Suursaadikud
* Jüri Kahn (1992–1995)
* Mart Helme (1995–1999)
* Tiit Matsulevitš (1999–2001)
* Karin Jaani (2001–2005)
* Marina Kaljurand (2005–2008)
* Simmu Tiik (2008–2012)
* Jüri Luik (2013–2015) 
* Arti Hilpus (2015–2018)
* Margus Laidre (2018–2023)

## Välislingid
* Eesti Suursaatkond Moskvas: Kahepoolsed suhted
Raudoja (Piusa jõgi)

**Raudoja** on oja Eestis Võru maakonnas, Piusa lisaoja. Oja lähe on Rõuge vallas Häärmäni külas ja suue Piusa jõkke Võru vallas Illi külas. Raudoja pikkus on 7,4 km ja valgala suurus 12,4 km².

## Viited
Kivioja (Piusa jõgikond)

**Kivioja** on oja Eestis Võru vallas, Piusa lisaoja. Oja lähe on Vatsa külas ja suue Piusa jõkke Vana-Vastseliina külas. Kivioja pikkus on 4,5 km ja valgala suurus 12,5 km².

## Viited
Ben Kingsley

**Ben Kingsley** (sünninimi **Krishna Pandit Bhanji**; sündinud 31. detsembril 1943) on Briti näitleja. 

Ta pälvis 1983. aastal rolli eest filmis "Gandhi" parima meespeaosatäitja Oscari, lisaks võitis ta samas kategoorias Kuldgloobuse ja Briti Filmi- ja Telekunsti Akadeemia auhinna.

Ta on veel teinud ka osatäitmised filmides nagu "Schindleri nimekiri", "Suletud saar", "Hugo Cabret' leiutis", "Raudmees 3" ja "Öö muuseumis 3" 

## Välislingid
*  andmekogus IMDb
Huudva oja

**Huudva oja** on oja Eestis Rõuge vallas, Pärlijõe lisaoja. Huudva oja saab alguse Viitina järvest ja ta suubub Ruuksu küla territooriumil Pärlijõkke. Oja pikkus on 8,9 km ja valgala suurus 21,6 km².

## Viited
Stokesi nihe

**Stokesi nihe**, ka Stokesi reegel,  kirjeldab erinevust teatud ainetes neelduva ja seejärel kiirguva valguse spektrite intensiivsusmaksimumidele vastavate lainepikkuste vahel. Stokesi nihe on iseloomulik fluorestsentsile, kui lühemalainelise kiirgusega ergastamisel kiirgub välja pikemalainelisem. See füüsikaline nähtus on nimetatud Iiri füüsiku-matemaatiku G. G. Stokesi auks, kes 1852 kirjeldas ultraviolettkiirguse muutumist nähtavaks valguseks, kui seda kiirgust suunata fluoriidi kristallidele.

Stokesi nihe tuleneb ergastatud luminestsentsitsentrite ja keskkonna vastastikmõjust.

Mõnel juhul Stokesi reegel ei kehti.  Niisuguse nn anti-Stokesi nihke korral muutub pikemalaineline kiirgus lühemalaineliseks, näiteks lähiinfrapunaga valgustamisel kiirgaub see välja nähtava valgusena.

## Viited

na.
Fimbulvetr

***Fimbulvetr*** (muinaspõhja 'võimas talv', 'hiidtalv', eesti keelde tõlgitud Igikestev talv ja Suurtalv) on skandinaavia mütoloogias esimene neljast maailmalõpu-katastroofist, mis eelnevad jumalate hukule (Ragnarök).

## Kirjeldus
Fimbulvetr on muinaspõhja mütoloogias karm talv, mis kestab kolm aastat järjest.  Lumi sajab kõigist suundadest, külm lõpetab kogu elu ja sellele talvele järgnevad lugematud sõjad.

Esimene teadaolev kirjeldus sellest sündmusest ilmub "Vanemas Eddas". Õpetuslaulus "Vafþrúðnismál" ("Vafthruudniri lugu") esitab Odin jöötun Vafthruudnirile küsimuse, kes inimestest jääb Fimbulvetri ajal ellu. Vafthruudnir vastab, et ellu jäävad Líf ja Lífþrasir, kes elavad Hoddmímis holti nimelises metsas.

Kirjeldus kolmest järjestikku vältavast talvest, mil päike ei paista ja lumi tuiskab igast ilmakaarest, leidub Snorri Sturlusoni proosatekstis "Nooremas Eddas"

## Seosed
On arvatud, et müüt on seotud 535.–536. aasta kliimakatastroofiga, mil kogu Euroopas langesid keskmised temperatuurid võrreldes varasema ajaga märgatavalt ja mille mõju ulatus 650. aastateni.

Taanis, Norras, Rootsis ja muis põhjamaades kasutatakse muinaspõhja keelest laenatud nimetust ülekantud tähenduses tähistamaks erakordelt karmi ja külma talve.

## Vaata ka
* Eshatoloogia
* Laki
* Tuumatalv
* Ragnarök

## Viited

## Välislingid
* Fimbulvetr. - Encyclopedia Mythica
*  Fimbulwinter and the Climate Catastrophe of the Migration Period. - Roter Geysir
* B. Amundsen. The long, harsh Fimbul winter is not a myth. - sciencenorway.no
Borissovo kalmistu

**Borissovo kalmistu** (vene keeles Борисовское кладбище) on kalmistu Moskvas Lõunaringkonnas Bratejevo rajoonis aadressil Borissovskije Prudõ 4.

Kalmistu pindala on 4 hektarit.

## Ajalugu
1555. aastal rajatud Borissovo kalmistu on üks Moskva vanemaid kalmistuid. Kalmistu on saanud nime omaaegse Borissovo küla järgi. Moskva linna piirides on kalmistu alates 1960. aastast.

## Maetuid
*Gennadi Arakelov, psühhofüsioloog
*Juri Kuvaldin, kirjanik, kirjanduskriitik, publitsist, kirjastaja ja ajakirjanik
*Fridrihh Lavrinenko, kosmoseteadlane ja sõjaväelane
*Vjatšeslav Markin, sõjaväelendur
*Aleksei Navalnõi, poliitik
*Ljubov Olbinskaja, terapeut-farmatseut
*Juri Šerstnjov, näitleja

## Pildid

Борисовское кладбище.jpg|Vaade kalmistule
Борисовское кладбище (апрель 2019).jpg|Kalmistu värav
Интерьер Борисовского кладбища (апрель 2019).jpg|Vaade kalmistule
Navalny_Grave_3_march.jpg|Aleksei Navalnõi haud 


## Viited

## Välislingid
* Russian police out in force ahead of Alexei Navalny's burial in Moscow. Reuters, 1. märts 2024
Madis Ligi

**Madis Ligi** (sündinud 28. veebruaril 1954) on eesti raadioajakirjanik ja õhtujuht. 

Madis Ligi on õppinud Tartu Riiklikus Ülikoolis ajalugu. Õpingute kõrvalt käis raadiotöö huviringis. 

Aastatel 1978–1993 töötas Ligi reporterina Eesti Raadio Tartu stuudios ja 1994–2003 Eesti esimeses eraraadiojaamas Raadio Tartu programmidirektorina. Pärast seda on ta teinud saateid ja saatelõike Kuku raadiole.

Madis Ligi on olnud Tartu linnavolikogu kolme koosseisu liige. Ta on ka tervisliku eluviisi ja spordiharrastuse propageerija. 

## Tunnustus
* 2023 Tartu aukodanik
* 2021  Tartu Ülikooli Tänutäht

## Viited
Andmepunktide lähendamine

**Andmepunktide lähendamine** on andmeanalüüsi viis, mille puhul eksperimentaalsel või ennustusliku modelleerimise teel saadud andmete väärtused (punktid) kantakse graafikule ning leitakse eelnevalt defineeritud matemaatilise funktsiooni jaoks sellised parameetrid, et funktsioon läbiks punkte võimalikult väikese kõrvalekaldega. Andmepunktide lähendamiseks mudelfunktsioonidele võib kasutada näiteks lineaarset või mittelineaarset regressiooni ning lähendamise kvaliteeti hinnatakse näiteks prognoosijääkide ruutude summa või korrelatsioonikordaja väärtuse alusel. Mudelfunktsiooni valik eeldab teadmisi mõõdetava või modelleeritava protsessi füüsikalisest olemusest.

Mudelfunktsiooni vabadusastmete arv (st parameetrite arv, mille väärtusi lähendamisel optimeeritakse) peab andmepunktide lähendamisel olema piiritletud. Suure vabadusastmete arvuga funktsioon lähendab etteantud andmepunkte praktiliselt alati paremini kui väiksema vabadusastmete arvuga funktsioon. Samas kaasneb vabadusastmete arvu suurenemisega ka üleparametriseerimise oht (st veel ühe andmepunkti lisamisel olemasolevale valimile ilmneb mudeli suutmatus prognoosida katsesüsteemi või modelleeritava süsteemi tegelikku käitumist).

Andmepunktide lähendamise kaudu teostatakse andmeanalüüsi mitmetes loodus- ja tehnikateadustes, meditsiiniteadustes ning ka sotsiaalteadustes (sh majandusteaduses). Näiteks:

* keemilise reaktsiooni saaduste kontsentratsiooni muutumise mõõtmisel ajas on saadud andmete lähendamisel võimalik teada saada reaktsiooni järku,
* ensümaatiliselt katalüüsitud reaktsiooni kiiruse sõltuvuse mõõtmisel substraadi kontsentratsioonist on saadud andmete lähendamisel võimalik teada saada ensüümi efektiivsust iseloomustavaid parameetreid,
* elusrakkude arvu sõltuvuse mõõtmisel rakkudele lisatud ravimi kontsentratsioonist on saadud andmete lähendamisel võimalik teada saada ravimi tsütotoksilise (st rakusurma põhjustava) või tsütostaatilise (st rakkude jagunemist pidurdava) toime ulatust.

Analoogselt saab lähendada ka mitme muutuja varieerimisel saadud katsepunkte. Sel juhul tuleb punktid kanda mitte kahemõõtmelisele (st *xy*-tüüpi), vaid enamate mõõtmetega graafikule ning lähendamisel kasutatav võrrand kirjeldab sel juhul mitte joont, vaid pinda.

Andmete lähendamiseks kasutatakse tänapäeval mitmeid statistilisi tarkvarasid (nt MATLAB) ja pakette (nt R või Pythoni keeles scikit-learn).

## Vaata ka

* Regressioonanalüüs
* Lineaarregressioon

## Viited
Juri Kuvaldin

**Juri Kuvaldin** (vene Юрий Александрович Кувалдин; sünninimi **Juri Trifonov**, Юрий Александрович Трифонов; 19. november 1946 Moskva – 22. september 2023) oli vene kirjanik, kirjanduskriitik, publitsist, kirjastaja ja ajakirjanik.

Juri Kuvaldin töötas freesijana, taksojuhina, teleoperaatori assistendina, nooremteadurina ja ajalehtede ning ajakirjade korrespondendina. Ta lõpetas Moskva V. I. Lenini nimelise Pedagoogilise Instituudi filoloogiateaduskonna. Kuvaldin teenis kolm aastat aega NSV Liidu õhuväes.

1988. asutas Juri Kuvaldin kirjastuse "Knižnõi sad". Ta oli esimene erakirjastaja Nõukogude Liidus. Kuvaldin kirjastas Fazil Iskanderi, Arkadi Strugatski, Boriss Strugatski, Juri Nagibini, Lev Anninski ja paljude teiste autorite raamatuid kogutiraažiga rohkem kui 15 miljonit.

1999. aastal asutas Kuvaldin kirjandusajakirja Naša ulitsa.

Juri Kuvaldin on maetud Borissovo kalmistule.

## Teosed
*"Улица Мандельштама" (jutustused, 1989)
*"Философия печали" (jutustused, 1990)
*"Избушка на ёлке" (romaan ja jutustused, 1993)
*"Так говорил Заратустра" (romaan, 1994)
*"Кувалдин-Критик" (kirjutised perioodikas, 2003)
*"Родина" (jutustused ja romaan, 2004)
*Собрание сочинений в 10 томах (kogutud teosed, 2006)
*"Сирень" (jutustused, 2009)
*"Ветер" (jutustused, 2009)
*"Жизнь в тексте" (esseed, 2010)
*"Дневник: kuvaldinur.livejournal.com" (2010)
*"Море искусства" (jutustused, 2011)
*"Счастье" (jutustused, 2011)
*"День писателя" (jutustused, 2011)
*"Нахтигаль" (jutustused ja esseed, 2012)
*"1946" (jutustused, 2016)
*"Мозг" (jutustused, 2018)
*"В кругу равных" (esseed, 2021)
*"Чистый разум" (esseed ja jutustused, 2023)

## Viited
Samuel L. Jackson

**Samuel Leroy Jackson** (sündinud 21. detsembril 1948 Washingtonis) on USA näitleja ja filmiprodutsent. 

Jackson sündis Washingtonis Elizabeth ja Roy Henry Jacksoni ainsa pojana. Ta kasvas üles Tennessee osariigis Chattanoogas. Isa töötas perekonnast eemal ja suri hiljem alkoholismi. Jackson kohtus oma isaga vaid kahel korral. Ta asus Georgia osariigis Atlantas asuvas Morehouse College'is õppima merebioloogiat, kuid tal tekkis peagi huvi näitlemise vastu ja lõpetas sellel alal kooli 1972. aastal.

Filmidebüüdi tegi Jackson 1972. aastal ''indie''-filmis "Together for Days". Näitlejakarjääri alguses tegi ta rolle ka teatris. Filmides hakkas ta enam rolle saama 1980. aastate lõpus, mängides esialgu vaid väikseid kõrvalrolle. Ta tõusis suuresti esile ja sai kriitikutelt tunnustust 1990. aastate alguses rollides sellistes filmides nagu "Omad poisid" ("Goodfellas"; 1990), "Džunglipalavik" ("Jungle Fever"; 1991), "Nähtamatu vaenlane" ("Patriot Games"; 1992), "Amos ja Andrew" ("Amos & Andrew"; 1993), "Tõeline romanss" ("True Romance"; 1993) ning "Jurassic Park" (1993). Ta on mänginud mitmes Quentin Tarantino filmis: "Pulp Fiction" (1994), "Jackie Brown" (1997), "Vabastatud Django" ("Django Unchained"; 2012) ja "Vihane kaheksa" ("The Hateful Eight"; 2015).

Ta on väga viljakas näitleja, olles mänginud üle 100 filmis. Tema teised tuntumad rollid on muuhulgas filmides "Visa hing 3" ("Die Hard with a Vengeance"; 1993), "Aeg tappa" ("A Time to Kill"; 1996), "Pikk lahkumissuudlus" ("The Long Kiss Goodnight"; 1996), "Läbirääkija" ("The Negotiator"; 1998), "Sügav sinine meri" ("Deep Blue Sea"; 1999), "Purunematu" ("Unbreakable"; 2000), "Shaft" (2000), "xXx" (2002), "Maod lennukis" ("Snakes on a plane"; 2006), "" ("Kong: Skull Island"; 2017) ja "Tähtede sõja" ("Star Wars") eeltriloogias. Mitmes Marvel Cinematic Universe'i filmis on ta kehastanud tegelast Nick Fury.

Lisaks on ta andnud hääle tegelastele animafilmides, telesarjades ja videomängudes. Animafilmis "Imelised" ("The Incredibles"; 2004) ja selle järjes andis ta hääle tegelasele Lucius Best.

Filmid, milles Jackson on mänginud, on teeninud piletitulu kokku üle 28 miljardi dollari. Ta on selle näitaja poolest maailmas Stan Lee järel teisel kohal.

Kuigi Jackson on karjääri jooksul teinud rolle paljudes filmides, ei ole ta pälvinud rollide eest suuri auhindu. Oscarile on ta esitatud korra ("Pulp Fiction" – parim meeskõrvalosatäitja) ja Kuldgloobusele neljal korral.

Alates 1980. aastast on ta abielus näitleja ja produtsendi LaTanya Richardsoniga, kellega tal on tütar.

## Viited

## Välislingid
* Samuel L. Jackson andmekogus IMDb (inglise)
*
Sipelga kalmistu

**Sipelga kalmistu** on ajalooline Ambla Maarja koguduse Ambla kihelkonna kalmistu Järva vallas Märjandi küla juures, Amblast umbes nelja kilomeetri kaugusel.

Sipelga kalmistu rajamiseks andis maad Linnape mõisa metsast  1830. aastatel Friedrich Adolf von Dellingshausen, Dellingshausenite perekonnast Sipelga surnuaed asutati Ambla kiriku abikalmistuna, kuna Ambla kalmistu Ambla kiriku juures jäi kitsaks ja toonane valitsus ei lubanud kiriku juures kalmistut suurendada, vaid nõudis uue surnuaia asutamist.  Sinna maeti Tapa, Moe, Lehtse, Jäneda, Aegviidu, Tamsalu ja Kurisoo inimesi kuni teise maailmasõjani. Teatud määral jätkub matmine kalmistule ka praegu.

Kalmistul asub 1847. aastal valminud ja tänaseks taastatud kellatorni- ja väravatornihoone.

Kalmistule on maetud ka  Eestimaa maanõunik ja kreisisaadik, Saaremaa Anseküla kihelkonna Tiinuse, Virumaa Väike-Maarja kihelkonna Sootaguse, Haljala kihelkonna Haljala, Aaspere, Essu ja Loobu,  Kadrina kihelkonna Vatku, Hulja, Kruusimäe, Undla ja Hõbeda, Viru-Nigula kihelkonna Andja, Järvamaa Ambla kihelkonna Rägavere, Linnape, Põriki, Pruuna, Räsna, Läänemaa Märjamaa kihelkonna Päädeva, Ridala kihelkonna Kiideva, Lääne-Nigula kihelkonna Seljaküla, Kullamaa kihelkonna Kalju ja Leila, Hanila kihelkonna Mõisaküla mõisnik, parun  Friedrich Adolf von Dellingshausen (1769−1839) ja tema abikaasa Karoline Elisabeth (sünd.  Krusenstern) ja Linnape külas Peetri talus sündinud luuletaja ja kirjastaja Mihkel Neumann (1866–1941).

## Viited
Markgrafneusiedl

**Markgrafneusiedl** on vald *(Gemeinde)* Austrias Alam-Austria liidumaal Gänserndorfi ringkonnas.

Wagrami lahingu ajal moodustas linn Austria positsioonide vasaku tiiva ja see langes prantslaste kätte pärast rasket võitlust Austria IV korpuse ja Prantsuse III korpuse vahel.

Markgrafneusiedl asub Viinist idas ja Deutsch-Wagramist kagus Marchfeldis, mis on *[[Weinviertel]]i* osa. U. 8,07 % valla territooriumist on kaetud metsaga.

## Viited
Johnny Ruffo

**John Patrick Ruffo** (8. märts 1988 Perth Balcatta – 10. november 2023) oli Austraalia laulja ja näitleja.

Johnny Ruffo osales 2011. aastal telesaatesarja "The X Factor" Austraalia versioonis, kus sai kolmanda koha.

2012. aastal ilmus tema debüütsingel "On Top", mis jõudis Austraalia singlite edetabelis ARIA 14. kohale. Tema teine ilmunud singel kandis nime "Take It Home". 

Aastatel 2013–2016 mängis ta Chris Harringtoni osa Austraalia telesarjas "Kodus ja võõrsil".

Johnny Ruffo suri 35-aastaselt ajuvähki, mis diagnoositi tal 2017. aastal

## Välislingid
*
Matzen-Raggendorf

**Matzen-Raggendorf** on vald *(Marktgemeinde)* Austrias Alam-Austria liidumaal Gänserndorfi ringkonnas.

Matzen-Raggendorf asub *[[Weinviertel]]i* kõrgustiku ja Marchfeldi servas, u. 35 km Viinist kirdes.

## Viited
Metztacken

**Metztacken** oli 14. sajandil alguse saanud ning 17. sajandi lõpus välja surnud baltisaksa aadlisuguvõsa. 

Metztackenite suguvõsa oli oma nime saanud Järva-Jaani kihelkonnas asuvalt Metstaguse mõisalt. Suguvõsa liikmetele on kuulunud Lääne-Virumaal Kadrina kihelkonnas asuvad Imastu (kuulus perekonnale 1447–1531) ja Palmse mõisad (kuulus perekonnale 1522–1676). Keskajal omas perekond kinnisvara ka Vana-Pärnus. 

Esimest korda on Metztackenite suguvõsa mainitud 1387. aastal, mil Rakveres olid kohtutoimingutes tunnistajatena Jordan ja Ewert Metztackenid. Suguvõsa viimane teadaolev esindaja oli 1676. aastal Landskrona piiramisel langenud Arend Dietrich von Metztacken. On arvatud, et Metztackenitest on alguse saanud ka Vene Mestjakovite aadlisuguvõsa. On ka väidetud, et Metztackenid olid eesti rahvusest. 

Metztackenite vapil oli kujutatud kahte püstpalki, mille igas vahes on kaks sarikat. 

## Suguvõsa liikmed

### Imastu liin
*A Lambert Metztacken, Imastu ja Udriku mõisnik 1447. aastast. 
**B Jürgen Metztacken, Lambert Metztackeni poja Heinrichi lellepoeg. Mõisnik alates 1472. aastast. 
***C Heinrich Metztacken, Jürgen Metztackeni poeg, kes oli mõisa 1530. aastal oma venna, Hans Metztackeni järglaste käest ostnud. Suri aga järgmine aasta. 
****D Dietrich Metztacken, Hans Metztackeni laste lellepoeg. Imaste liini viimane esindaja, müüs 1531. aastal mõisa Dietrich Strykile.

### Palmse liin
*A Dyrick Metztacken (mainitud allikates 1518, 1541 surn. 1543). Meeskohtunik Harju- ja Virumaal. Palmse mõisnik alates 1522. aastast, mil ostis selle Bertram Junge käest, kelle tütrega ta oli abiellunud. Pärast esimese abikaasa surma 1537. aastal abiellus Dyrick Dorothea Fircksiga, abielust sündis kokku viis last. Dyrick Metztackeni lesele Dorotheale (sünd. Fircks), pärandus mõis pärast mehe surma 1545. aastal. 
**B Marcus Metztacken (mainitud allikates 1559, 1560 surn. 1586). Dyrick Metztackeni üks poegadest, kellele Dorothea 1560. aastal Palmse pärandas. Teenis kuni 1572. aastani hertsog Magnuse sõjaväes. Hukkus 1576. aastal Vigalas. Abielust Helene Asserieniga sündis kaks poega.
***C1  Arend Metztacken (maetud 1650), Palmse mõisnik, Eestimaa rüütelkonna peamees 1629–1632, Eestimaa maanõunik 1631–1649. 
***C2 Diedrich von Metztacken (mainitud allikates 1586, 1596), Palmse, Käru  mõisnik
****D Reinhold von Metztacken (surn. 1672), Rootsi sõjaväelane (ooberst). Arend Metztackeni vennapoeg, Mädapea mõisnik (1630), päris Palmse mõisa 1650. aastal, Käkisalmi lääni maapealik 1642–1652
*****E Arend Dietrich von Metztacken (1646–1676), Rootsi sõjaväelane (ooberstleitnant), Palmse, Käru, Mädapea, Riguldi,  Ingerimaa Kupanitsa kihelkonna Klopitsa,  Soomes Wohla ja Sohrola mõisnik. Viimane Metztackenite meesliini esindaja.

## Viited


### Kirjandus
* Maydell, Wilhelm von. *[https://pbc.gda.pl/dlibra/publication/15180/edition/11775 Baltische Familiengeschichtliche Mitteilungen].* Tartu*.* 1933. detsember. Nr. 4.
* Stackelberg, Otto Magnus von, Genealogisches Handbuch der baltischen Ritterschaften, Teil Estland Band I, Görlitz, 1931 -163
Madame du Barry

**Jeanne Bécu, krahvinna du Barry** (19. august 1743 – 8. detsember 1793) oli Prantsusmaa kuninga Louis XV viimane ametlik armuke (*maîtresse-en-titre*) aastail 1768–1774.

1768. aastal, mil Jeanne oli tuntud kurtisaan Pariisi aristokraatlikes ringkondades, viis diplomaat ja sõjaväelane Étienne François de Choiseul ta Versailles' lossi, kus ta köitis Louis XV tähelepanu. Pärast kuninganna Marie Leszczyńska surma tahtis kuningas määrata Jeanne'i enda ametlikuks armukeseks, ent see tiitel nõudis kõrgklassi tausta ja abielu õukondlasega; Jeanne oli sündinud madalklassist õmbleja Anne Bécu vallaslapsena. Jeanne'ile koostati võltsitud sünnitunnistus, mille kohaselt oli ta aristokraatlikku päritolu ning vanuselt tegelikust kolm aastat noorem. 1. septembril 1768 abiellus ta krahv Guillaume du Barryga, mis andis talle krahvinnatiitli (*comtesse*).

Jeanne'i saabumine Versailles'sse tekitas kohati vastumeelt, kuna ta oli olnud madalast seisusest prostituut. Paljud õukondlased tõrjusid teda, kaasa arvatud dofiin Marie Antoinette, kelle põlgus Jeanne'i vastu tekitas õukonnas ärevust ja lahkarvamusi. Uusaastal 1772 mainis Marie Antoinette Jeanne'ile, et “täna on Versailles's palju inimesi”. Sellest märkusest piisas, et lahkhelid lõpetada, ent Jeanne'i maine õukonnas siiski ei paranenud. Ehkki Jeanne oli tuntud oma hea iseloomu poolest, kasvas tema ebapopulaarsus veelgi, sest kuningas kippus tema riietele ja ehetele palju kulutama: vaatamata tohutule igakuisele sissetulekule oli Jeanne oma edasise elu jooksul alati võlgades.

1774. aastal haigestus Louis rõugetesse. Ta palus Jeanne'il õukonnast lahkuda 4. mail, kuus päeva enne oma surma. Kuningannaks saanud Marie Antoinette saatis ta eksiili nunnakloostrisse Pariisi lähistel. Kaks aastat hiljem lubati tal kolida Louveciennes'i lossi.

1793. aastal Prantsuse revolutsiooni ajal kahtlustati teda finantsilise abi pakkumises revolutsiooni eest põgenejatele. Talle esitati süüdistus riigireetmises ning ta giljotineeriti 8. detsembril 1793.

## Viited

## Välislingid
Aistiline assotsiatsioon

**Aistiline assotsiatsioon** on aistingute spontaanne seos. 

Seos võib tekkida ühe meele piires või eri meelte vahel (sünesteesia).
Assotsiatsioon (psühholoogia)

**Assotsiatsioon** on tunnetusprotsessi lülides või lülide vahel tekkiv spontaanne seos.

Eristuvad: aistiline assotsiatsioon (nt sünesteesia), tajuassotsiatsioon, kujutlusassotsatsioon (nt kujutluste voog), kontseptide assotsiatsioon (nt metafoor, metonüümia)
Kujutlus

**Kujutlus** (inglise keeles *mental imagery*, *image*; saksa keeles *bildliche Vorstellung*) (kujutlusprotsess) on tunnetuse lüli, osa mõtlemisest. Kujutlus (protsess) kulgeb kas metafoorsuse pinnal (sarnaselt sarnasele) või metonüümsuse pinnal (osalt tervikule; tervikult osale). Kujutluseks nimetatakse ka kujutlusprotsessi tulemust.

## Vaata ka
*Ettekujutus
*Kujutlusvõime

## Viited
Mandriline riftivöönd

**Riftivöönd** on vöönd, mida mööda toimub riftistumine.

Mandrilise maakoorega laamade või nende osade lahknemisel tekivad mandrilised riftivöötmed, piki selle keskosa kulgeb pikk ja kitsas alang. Seal tekivad kitsad ja pikad järved. Kohati voolab välja laava ja purskavad vulkaanid. Sageli esinevad tugevad maavärinad.
Tsonaalsus

**Tsonaalsus** ehk **vööndilisus** on loodusnähtuste seaduspärane paiknemine tsoonidena ehk vöötmetena, vöönditena või vöödena.

Geograafias eristatakse laiustsonaalsust, kõrgustsonaalsust ja mikrotsonaalsust.

**[[Laiustsonaalsus]]** ehk **laiusvööndilisus** ehk **horisontaalne tsonaalsus** on geosfääri peamisi seaduspärasusi, mis avaldub loodusvööndite korrapärase järgnevusena poolusest ekvaatori suunas maakera pinnal. Laiustsonaalsus on iseloomulik kliimavöötmete, taim- ja muldkate paiknemisele tasandikel.  

**Kõrgustsonaalsus** ehk **[[kõrgusvööndilisus]]** ehk **vertikaalne tsonaalsus** on maastikkude üksteisele järgnevus mäestikes. Seoses sellega, et õhutemperatuur sõltub absoluutkõrgusest ja sademete hulk sõltub nõlva asendist valitsevate tuulte suhtes (kas tuulepealne või tuulealune nõlv), muutuvad kliima-, muldkatte- ja taimkattevööndid seaduspäraselt jalamilt tipu suunas.

**[[Mikrotsonaalsus]]** ehk **vöölisus** on muldade ja taimekoosluste lintjas või rõngjas paiknemine ümber veekogu või pinnavormi ja on seotud mikrokliima muutustega. 

## Vaata ka
*Atsonaalsus.
Renate Boy

**Renate Boy** (sünninimi **Renate Garisch-Culmberger**; 24. jaanuar 1939 – 5. jaanuar 2023) oli saksa kuulitõukaja.

Renate Boy osales kolmedel olümpiamängudel. 1960. aasta suveolümpiamängudel Roomas  sai ta kuulitõukes 6. koha. 1964. aasta suveolümpiamängudel Tōkyōs võitis ta Tamara Pressi järel hõbemedali. 1968. aasta suveolümpiamängudel Méxicos  sai ta 5. koha.

Tema isiklik rekord kuulitõukes oli 11. septembril 1969 Berliinis tõugatud 17.87.

## Välislingid
Helena Maria Reisner

**Helena Maria Reisner** (sündinud 9. juunil 2008 Tallinnas) on eesti lapsnäitleja. 

Ta õppis Tallinna Inglise Kolledžis. 
Nüüd õpib Helena Vanalinna Hariduskolleegiumis.

## Filmirollid
Reisner on mänginud mängufilmis "Seltsimees laps" (2018) peaosalist Leelot, tudengifilmis "Ajakapsel" (2020) noort Emerit ja filmis "Morten".

## Tunnustus
* Auhind, Waterloo Historical Film Festival (Brüssel, Belgia), 2018,. Kriitikute žürii auhind, parim naisnäitleja – Helena-Maria Reisner
* Preemia, Eesti Kultuurkapitali Audiovisuaalse kunsti sihtkapitali preemia (Eesti), 2019. Helena Maria Reisner – parima naisnäitleja preemia Leelo rolli eest filmis "Seltsimees laps" 
* 2019 – Eesti filmi- ja teleauhinnadade (EFTA) nominatsioon naisnäitleja kategoorias filmis "Seltsimees laps"

## Isiklikku
Helena Maria Reisner on poliitikute Liisa Pakosta ja Jaanus Reisneri tütar. Nende peres on seitse last ning Helena Maria on vanuse poolest eelviimane. 

## Tsitaat
Helena Maria filmist "Seltsimees laps": " ... enne ma ei teadnud sellest ajast väga mitte midagi. Ma isegi ei teadnud, mis seal toimus, aga ma vist teadsin, et mu vanaema on rääkinud, et 50. aastatel oli selline aeg. Minu vanaema ei ole seda filmi vaadanud, sest ta arvas, et see on liiga kurb ja ta ei taha teiste ees nutta ja siis ta pigem vaatab seda üksinda. Sest ta on selle aja ise kõik läbi elanud. Isegi mina hakkasin nutma."

## Viited

## Välislingid
*Fotod Leelost filmis "Seltsimees laps". defol.io/efta-film/2019-seltsimees-laps-duplicate-1. 
*Helena Maria Reisner. IMDb.
*VASTAB HELENA MARIA REISNER. dea.digar.ee, 2. veebruar 2018.
*“Seltsimees lapse” peaosatäitja Helena-Maria Reisner: isegi tänaval on mind rolli eest kiidetud. online.le.ee, 6. aprill 2018.  
*Helena Maria Reisner: Minu plaan on mängida rohkemates rollides kui Ita Ever! ohtuleht.ee, 27. detsember 2018.
*Helena Maria Reisner: ma poleks pidanud üldse sellesse poliitikasse puutuma. menu.err.ee, 2. aprill 2019.
Nová Dubnica

**Nová Dubnica** (saksa keeles *Neudubnitz*, ungari keeles *Újtölgyes*, tšehhi keeles *Nová Dubnice*) on linn Slovakkias Trenčíni maakonnas Ilava ringkonnas.

## Geograafiline asend
Nová Dubnica asub Váhi jõe orus Strážovi mäestiku jalamil, Tšehhi piirist 12 km kaugusel.

## Ajalugu
Nová Dubnica projekteeriti masinaehitustehase Závody ťažkého strojárstva töötajate elamurajoonina 1951. aastal. Esialgu kuulus elamurajoon Dubnica nad Váhomi haldusalasse. Ehitustöid alustati 1952. aastal, esimesed elumajad valmisid 1953. aasta märtsis. Omaette vallaks sai Nová Dubnica 1957. aastal. Linnaõigused anti Nová Dubnicale 1960. aastal.

1969. aastal ehitati Nová Dubnicasse panoraamkino Panorex, mis oli Slovakkia esimene panoraamkino.

## Rahvastik

Slovakkia 2021. aasta rahvaloenduse andmetel oli Nová Dubnica elanikes seas slovakke 92,8%, tšehhe 0,93% ja ungarlasi 0,17%. Rahvus oli teadmata 5,51%-l elanikest.

## Sõpruslinnad
* Dubna, Venemaa
* Miedźna küla, Poola
* San Daniele del Friuli, Itaalia
* Slavičín, Tšehhi Vabariik

## Viited
Hajuskiirgus

**Hajuskiirgus** on see osa päikesekiirgusest, mis hajub atmosfääris. Hajumise põhjuseks on õhku moodustavad molekulid, aerosoolid, veeaur ja pilved. Hajuskiirgus langeb maapinnale ühtlaselt igas suunast.

Päikesepaistelise ilmaga päeval ilmneb hajuskiirgus otsekiirgusega koos, pilves ilmaga aga jõuab päikesekiirgus maapinnale ainult hajuskiirguse kujul. Hajuskiirgus esineb samuti varjus paiknevates kohtades.

Hajuskiirguse voogu mõjutab lisaks päikese seniitkaugusele kõige rohkem see, kui suur osa taevasfäärist on kaetud pilvedega, kuidas pilved paiknevad päikese suhtes ning kui paksud on pilved. Selge taeva korral kujundab hajuskiirguse voo päikese seniitkaugus ning veeauru ja aerosooli hulk atmosfääris. 

Hajuskiirguses on lühema lainepikkusega kiirguse osakaal suurem kui otsekiirguses. 

Hajuskiirguse puhul on oluline osa ka lumikattel. Viimase olemasolul suureneb maapinnale langenud kiirguse tagasipeegeldumine, mis omakorda hajub atmosfääris tagasi maa suunas ja suurendab nii hajuskiirguse hulka.

Hajuskiirguse kuusummad Eestis on vahemikus 20 kuni 300 MJ/m2.

## Viited

## Kirjandus
*Üldmaateadus (õpik kõrgkoolidele). Koostanud Ülo Mander, Ülle Liiber. Tartu, 2014. lk.237
Muhu kalmistu

**Muhu kalmistu** ehk **Muhu Liiva kalmistu** on kalmistu Muhu kihelkonnas, tänapäevase haldusjaotuse järgi Viira külas Muhu vallas.

Muhu kalmistu asub Viiralt Nõmmkülla viiva tee ääres, 1,1 km kaugusel Viirast.

Muhu kalmistu üldpindala on 2,33 hektarit. Kalmistu välispiire on kõrge kuivlaos kiviaed, mis eraldab ka hilisemat õigeusu kalmistu osa vanemast luteri osast. Peavärav (luteri osal) on tahutud maakivist kaetud väravaehitis. Väravaava on suletav sepisvõrega. Samal kalmistuosal asub kivist sammasportaaliga kabel. Vanemaid kui II maailmasõja lõpp on kalmistul 434 metallhauatähist (sh 401 sepist), 4 sepisaeda ja 51 kivist hauatähist.

Muhus asuvad  veel Hellamaa kalmistu ja Sepamäe kalmistu.

## Ajalugu
Muhu kalmistu pärineb 18. sajandi lõpust.

Kalmistu koosneb kolmest ajaloolisest kalmistust:
*luteri kalmistu (väravatest kabelini), kõige vanem osa
*õigeusu kalmistu ehk Rinsi vana kalmistu (kabelist põhjapoolse piirdeaiani), vahepealne osa. Rinsi uus kalmistu on Sepamäe kalmistu
*Pädaste ehk Muhu vanadekodu kalmistu (lõunapoolsest piirdeaiast parklani), kõige uuem osa

Muhu kalmistu on alates 1997. aastal ajaloomälestisena arvel kultuurimälestiste riiklikus registris.

## Viited

## Välislingid
*
Dubnica nad Váhom

**Dubnica nad Váhom** (kuni 1927. aastani **Dubnica**, saksa keeles *Dubnitz an der Waag*, ungari keeles *Máriatölgyes*) on linn Slovakkias Trenčíni maakonnas Ilava ringkonnas.

## Geograafiline asend
Dubnica nad Váhom asub Váhi jõe orus Strážovi mäestiku jalamil, Tšehhi piirist 11 km kaugusel, Trenčínist ligikaudu 13 km kirdes.

## Ajalugu
Asulat on esmamainitud 1193. aastal.

1928. aastal sõlmiti leping Škoda firma ja kaitseministeeriumi vahel relvatehase rajamiseks Dubnica nad Váhomisse. Tehas alustas tootmist 1937. aastal.

## Rahvastik

Slovakkia 2021. aasta rahvaloenduse andmetel oli Dubnica nad Váhomi elanikest slovakke 92,54%, tšehhe 0,79% ja ungarlasi 0,14%. Rahvus oli teadmata 5,98%-l elanikest.

## Sõpruslinnad
* Vác, Ungari
* Zawadzkie, Poola
* Otrokovice, Tšehhi
* Jaroslavl, Venemaa

## Viited
Moskva Jumalaema Aulise Rüü Toomise kirik

**Jumalaema Aulise Rüü Toomise kirik** (vene keeles *Церковь Ризоположения Пресвятой Богородицы*) on 15. sajandil ehitatud õigeusu kirik Moskva Kremlis, pühitsetud Jumalaema rüü toomise pühale. 

Kirik tegutseb pühakojana, kuid seal asub ka muuseum, kus on eksponeeritud 14.–19. sajandi kirikutest pärit puitskulptuure: nikerdatud ikoone, riste ja pühakukujusid.

Kirik asub Katedraali väljakul Kremli kolme peakiriku – Jumalaema Uinumise katedraali, Peaingli katedraali ja Jumalaema Rõõmukuulutamise katedraali naabruses. Sissepääs kirikusse on lõunaküljes. Hoone läänekülje sulgeb maja tsaarinnade eluruumide ning kodukabelite jaoks, lõunakülje Granovitaja Palata.

## Ajaloost
Kiriku ehitamist alustasid 1484. aastal Pihkvast tulnud meistrid, võib-olla samad, kes ehitasid lähedal asuva Jumalaema Rõõmukuulutamise katedraali. Ehitis püstitati samale kohale, kus asus varasem, Moskva metropoliidi Joona ehitatud kirik.

Pühakoda pühitseti Jumalaema reliikvia toomisele Konstantinoopolisse, mis leidis aset 5. sajandil. Pärimuse järgi aidanud see 9. sajandi algul päästa linna piirajate käest ja kirikus asub seda sündmust meenutav fresko.

Algselt oli kirik Moskva ja kogu Venemaa patriarhi erakabel. 17. sajandi keskpaigas sai sellest Moskva tsaaride kodukirik. Pühakoda sai rängalt kahjustada 1737. aasta tulekahjus.

## Arhitektuur
Kirik on tellistest, mis 15. sajandil vahetas välja ehitusmaterjalina varem kirikuehituses kasutatud valge lubjakivi. Pihkva koolkonna ehitustraditsioonile viitab üksnes mõni üksik ehitusdetail, näiteks tambuuri ümbritseb sakkfriisidest ja begunetsist koosnev ornamendivöö. Kirik on ehitatud traditsioonilises vanavene stiilis selle 15. sajandi variandis, milles ilmneb tendents toonitada vormi ja proportsioone kõrguse suunas. Iseloomulik sellele suundumusele on kiriku püstitamine maast kõrgemale platvormile, kiilkaarekujulised teravdatud tipuga *[[zakomara]]*d ja ainsat poolümarat kuplit kandev kõrgendatud tambuur.

## Sisustus
Sisustuses on säilinud Nazar Istomin Savini 1627. aastal loodud neljakorruseline ikonostaas ja Ivan Borissovi, Sidor Pospejevi ja Semjon Abramovi 1644. aastal maalitud freskod.

## Viited

## Välislingid
* Church of the Deposition of the Virgin's Robe. - Moscow Kremlin Museums
* Тверской. Кремль. Церковь Ризоположения (Положения честной ризы Пресвятой Богородицы во Влахерне). - sobory.ru (fotod)
* Церковь Ризоположения в Кремле. - Шагаю по Москве. Клуб пешеходных экскурсий
Signifikatsioon

**Signifikatsioon** (pr *signification*) on tähendustamine ehk tähenduse loomise toiming.  

Tähendus väljendab siin teadmiste sisu kui keele väljenduse suhtlemise alust (mis on keelefilosoofia teema; Bertrand Russell, varane Wittgenstein, Rudolf Carnap). Suhtlemisel toimub märgilise suhte tekitamine (mis on semiootika teema; Roland Barthes).  

Signifikatsioon on vajadusel tõlgitud ka tähenduseks või tähistuseks (nt Ferdinand de Saussure ja Charles William Morrise tekstides). 

## Vaata ka

* Semioos
* Tähendus
* Tähistatav

## Viited
Partizánske

**Partizánske** (kuni 1948. aastani **Šimonovany**, 1948–1949 **Baťovany**, ungari keeles *Simony*) on linn Slovakkias Trenčíni maakonnas, Partizánske ringkonna halduskeskus.

## Geograafiline asend
Partizánske asub Trenčínist ligikaudu 38 km kagus.

## Ajalugu
1938. aastal ostis firma MAS - Moravské a slovenské strojírny suurmaaomanikult Eugen Salzbergerilt Šimonovany külas maad, et hakata ehitama vabrikuhooneid ettevõtja Jan Antonín Baťa kingavabrikule. Esimesed kaevetööd algasid 8. augustil 1938 ja seda päeva peetakse linna tekkimise ametlikuks kuupäevaks. Samaaegselt vabriku ehitamisega algas asula ehitamine. Esimesed paarid kingi toodeti juba 15. juulil 1939. Aasta lõpuks tootis vabrik juba 940 000 paari nahkjalatseid. Vabrikuasulat hakati kutsuma Baťovanyks. Baťovany sai linna staatuse 18. novembril 1948. 9. veebruaril 1949 sai linn uueks nimeks Partizánske.

## Rahvastik

Slovakkia 2021. aasta rahvaloenduse andmetel oli Partizánske elanikest slovakke 90,37%, tšehhe 0,37%, ungarlasi 0,21% ja mustlasi 0,18%. Rahvus oli teadmata 8,41%-l elanikest.

## Sõpruslinnad
* Bajina Bašta, Serbia
* Benešov, Tšehhi
* Krapkowice, Poola
* Náchod, Tšehhi
* Svit, Slovakkia
* Valašské Meziříčí, Tšehhi
* Vukovar, Horvaatia

## Viited
Breuil-Cervinia

**Breuil-Cervinia** (prantsuse keeles Breuil; itaalia keeles: Cervinia) on küla Itaalias Valtournenche vallas. Seal asub tuntud tali- ja suvekuurort Alpides.

Breuil-Cervinia nimi on segu kahest terminist: Breuil, prantsuse keeles, selle koha algne nimi enne turismiasula rajamist, tuletatud Valdôtaini murdest Breuill, mis tähistab soist mägimaastikku, väga levinud toponüüm kogu Aosta orus. ; ja Cervinia, toponüüm, mis anti linnale pärast fašistliku valitsuse otsitud Aosta oru kohanimede itaaliastamise protsessi, viidates Cervinile (pr) või Cervinole (it), Matterhornile.

Breuil-Cervinia asub 2050 m kõrgusel merepinnast Matterhorni jalamil Valtournenche orus ning seda ümbritsevad Jumeaux', Château des Dames'i, Furggeni ja Grandes Murailles. See jagab suusapiirkonda Zermattiga läbi Plateau Rosa liustiku (3500 m).

Suusahooaeg Breuil-Cervinias ei kesta mitte ainult kuus kuud talvel, vaid ka suvel Plateau Rosa liustikul. Theodul Pass asub Breuil-Cervinia territooriumil. Küla poolitab Marmore'i oja.

Breuil-Cervinias toimus 10. detsembril 1977 esimest korda Alpi kuurordi ajaloos naiste mäesuusatamise maailma karikasarja etapp, kui Cielo Alto nõlval võisteldi slaalomis. Võistluse võitis Prantsusmaa suusataja Perrine Pelen, järgnesid tema kaasmaalane Fabienne Serrat ning hooaja üld- ja slaalomi karika võitnud Hanni Wenzel.
Amülopektiin

Amülopektiin on hargneva ahelaga glükoosijääkidest koosnev homopolüsahhariid. Hargnemine toimub ~30 glükoosijäägi tagant α1→6 glükosiidsideme abil. Lineaarses ahelas on glükoosijäägid omavahel seotud  α1→4 glükosiidsidemega.
Lena Dürr

**Lena Dürr** (sündinud 4. augustil 1991) on Saksamaa mäesuusataja, kes on spetsialiseerunud slaalomile.

Ta sündis Münchenis ja kasvas üles lähedalasuvas Germeringis. Dürr tegi oma maailma karikasarja debüüdi 2008. aasta veebruaris. Tal on kaks MK-etapi võitu; esimene oli ühtlasi tema esimene poodiumikoht, paralleelslaalom 2013. aastal. See oli linnavõistlusel Venemaal Moskvas 29. jaanuaril, kuhu ta läks tegelikult varuvõistlejana. Tema teine võit tuli täpselt kümme aastat hiljem Tšehhis Špindlerův Mlýnis slaalomis, kus ta alistas teise koha saanud Mikaela Shiffrini. Nemad kaks vahetasid eelmisel päeval saadud slaalomi poodiumikohad. Dürr võitis 2023. aasta MM-il slaalomis pronksmedali. Ta on võitnud veel kaks MM-i pronksmedalit, aastatel 2013 ja 2021 võitis ta Saksamaa koondisega võistkondlikult pronksmedali. 2022. aasta taliolümpiamängudel Pekingis võitis ta hõbemedali Saksamaa võistkonna koosseisus samuti võistkonnavõistluses.

Nii tema õde Katharina Dürr kui ka isa Peter Dürr olid mäesuusatajad.

## Välislingid

*[Lena Dürr [ROK]-i kodulehel]
*[Lena Dürr [Rahvusvaheline Suusaföderatsioon|Rahvusvahelise Suusaföderatsiooni] kodulehel]
*Lena Dürr Olympedia veebilehel
Berndt Reinhold von Wrangell

**Berndt Reinhold von Wrangell** (surnud 1710) oli Wrangellide aadlisuguvõsa Laagna harust pärit Rootsi sõjaväelane, major ning maanõunik, kes oli aastatel 1706–1709 Eestimaa rüütelkonna peamees. 

## Elulugu
1670–1672 õppis Wrangell Pärnus. Kuus aastat hiljem sai ta Klas Flemingi ratsarügemendis rittmeistriks. 1700. aastal oli ta Narva garnisonis major. 1706. aastal valiti Wrangell Eestimaa rüütelkonna peameheks. Selles ametis oli ta kuni 1709. aastani, mil ta valiti Eestimaa maanõunikuks. Järgmine aasta suri Berndt Reinhold von Wrangell katku. 

## Isiklik elu
Berndt Reinhold von Wrangell abiellus 1680. aastal Wolmari ja Anna Elisabeth von Wrangelli tütre Dorothea Elisabeth von Wrangelliga. Naine suri aga kuus aastat hiljem ning Berndt Reinhold abiellus siis Anna Katharina von Maydelliga, kes oli Jürgen von Maydelli ja Dorothea von Hastferi tütar. Abielust sündis viis last:

* Anna Magdalena von Wrangell (1698–1766). Abiellus Fabian von Wredegaga Elimäki mõisast. 
* Dorothea Elisabeth von Stackelberg (surnud 1754). Abiellus 1734. aastal Friedrich von Stackelbergiga Seli mõisast.
* Katharina Elisabeth von Wrangell (surnud 1771). Abiellus 1734. aastal Christoph Wilhelm von Rehbinderiga.
* Heinrich Wilhelm von Wrangell (surnud 1773). Abiellus 1736. aastal Hedwg Christina von Delwigiga.
* Georg Johann von Wrangell (surnud 1725). Abiellus Anna Helene von Maydelliga. 

## Esivanemad

## Viited

## Välislingid
*
Killington

**Killington** on linn Ameerika Ühendriikides Vermonti osariigis Rutlandi maakonnas. Elanikkond oli 2020. aasta rahvaloenduse andmetel 1407. Seal asuvad Killingtoni suusakuurort ja arvukad puhkemajad. Linna nimi oli vahepeal Sherburne, kuid 1999. aastal nimetati uuesti Killingtoniks.

Killingtoni linna toetati 7. juulil 1761 New Hampshire'i stipendiumiga. 1800. aastal nimetati see maaomaniku kolonel Benjamin Sherburne'i järgi ümber Sherburne'iks. Linn hääletas 2. märtsil 1999 oma esialgse nime Killingtoni taastamise poolt; mille Vermonti Peaassamblee kiitis heaks ja see jõustus 1. juulil 1999.

2007. aasta linnakoosolek arutas ettepanekut kehtestada igale kinnisvaramaksutulu dollarile kolmesendine lisatasu. Saadud tulu oleks kasutatud linna majandusarengu grupi rahastamiseks. Lisatasu ei kiitnud valijad heaks.[7]

Killington oli üks kolmeteistkümnest Vermonti linnast, mis oli isoleeritud 28. augustil 2011 orkaani Irene põhjustatud üleujutuste tõttu. Killington oli ära lõigatud 19 päevaks.[8]

Killingtoni valijad on kahel korral hääletanud Vermontist lahkulöömise ja 40 km kaugusel idas asuva New Hampshire'i osariigiga liitumise poolt. Liikumine tuleneb sellest, mida mõned elanikud tajuvad Vermonti osariiki saadetud maksude ebavõrdsusena saadud teenuste eest. Hääled on suures osas sümboolsed, kuna lahkulöömine on väga ebatõenäoline ja selleks oleks vaja mõlema osariigi seadusandliku kogu, aga ka USA Kongressi nõusolekut.

Üks piirkonna suuremaid ettevõtteid on Killingtoni suusakuurort, USA idaosa suurim suusakeskus.

Alates 2016. aasta novembrist on Killington võõrustanud mäesuusatamise maailma karikasarja etappe, mille naiste võistlused (suurslaalom ja slaalom) toimuvad tänupüha nädalavahetusel "Superstaari" jooksul. Ameeriklanna Mikaela Shiffrin võitis slaalomivõistluse iga võistluse esimese viie aasta jooksul.
Laikroostelised

**Laikroostelised** (*Pucciniastraceae*) on sugukond kandseeni.

## Perekondi
**[[Melampsoridium]]*
**[[Pucciniastrum]]*
**[[Thekopsora]]*

## Välislingid
*
Pavel Prigožin

**Pavel Prigožin** (sündinud 18. juunil 1998 Peterburis) on Vene oligarhi ja palgasõdurite juhi Jevgeni Prigožini poeg. Sõjauuringute Instituudi ja muude allikate andmetel sai temast Wagneri grupi juht 2023. aasta oktoobri alguses, poolteist kuud pärast isa hukkumist.

## Viited
2023.–2024. aasta maailma karikasari mäesuusatamises

**2023.–2024. aasta [[Maailma karikavõistlused mäesuusatamises|maailma karikasari mäesuusatamises]]** oli Rahvusvahelise Suusaliidu (FIS) korraldatav karikasari, mis toimus 58. korda nii meestele kui ka naistele.

Hooaeg algas 28. oktoobril 2023 Austrias Söldenis ja lõpes 24. märtsil 2024 Austrias Saalbachis peetava finaaliga.

Marco Odermatt ja Mikaela Shiffrin on kahe viimase hooaja valitsevad üldkarika võitjad.

25. oktoobril 2023 tegi FIS otsuse pikendada Venemaa ja Valgevene koondise võistluskeeldu seoses Venemaa sissetungiga Ukrainasse.

## Ajakava ja tulemused

### Mehed

#### Edetabelid

### Naised

#### Edetabelid

## Rahvaste karikas

## Auhinnaraha
 PRIZE MONEY STANDING

## Välislingid

* FIS-i 2023-2024 hooaja mäesuusatamise MK-etappide ajakava